## Zmluva o nájme nebytových priestorov

**uzatvorená v zmysle § 13 ods. 6 písm. d) zákona NR SR č. 278/1993 Z. z. o správe majetku štátu v znení neskorších predpisov (ďalej len „zákon č. 278/1993 Z.z.“) a zákona č. 116/1990 Zb. o nájme a podnájme nebytových priestorov v znení neskorších predpisov (ďalej len „zákon č. 116//1990 Zb.“)**

**č. CPTT-ON-2018/003266-009**

**(ďalej len „zmluva“)**

**Zmluvné strany**

**Prenajímateľ**:

**Slovenská republika zastúpená Ministerstvom vnútra Slovenskej republiky**

so sídlom: Pribinova 2, 812 72 Bratislava

v zastúpení: plk. Ing. Ivan Durkot, riaditeľ Centra podpory Trnava

na základe plnomocenstva č. p.: KM-OPS4-2017/000889-026 zo dňa 01.03.2017

IČO: 00151866

DIČ: 2020571520

Bankové spojenie: Štátna pokladnica

Číslo účtu: 7000180023/8180

IBAN: SK78 8180 0000 0070 0018 0023

(ďalej len „prenajímateľ“)

**a**

**Nájomca:**

**Združenie miest a obcí, región JE Jaslovské Bohunice**

Trhová 2, 917 00 Trnava

Záujmové združenie právnických osôb

v zastúpení: Mgr. Andrea Briestenská, vedúca kancelárie

oprávnená podpisovať Zmluvy o nájme nebytových priestorov za účelom konania seminárov na základe Smernice č. 4/2011 – príloha č.4 o vedení účtovníctva, obehu účtovných dokladov a finančnej kontrole

IČO: 31826385

DIČ: 2021177246

Bankové spojenie: Prima banka Slovensko, a. s.

Číslo účtu: SK98 5600 0000 0011 7598 5002

zapísaný v Registri združení obcí vedenom MV SR, dátum vzniku: 12.08.1992

(ďalej len „nájomca“)

(prenajímateľ a nájomca ďalej ako „zmluvné strany“)

**Čl. I.**

**Predmet, účel a doba nájmu**

1. Slovenská republika je výlučným vlastníkom nehnuteľného majetku v správe Ministerstva vnútra Slovenskej republiky, a to stavby - administratívna budova, súpisné číslo 543, nachádzajúcej sa na Ulici Kollárova 8 v Trnave, vedenej Okresným úradom Trnava, katastrálnym odborom na liste vlastníctva č. 5860, k. ú. Trnava, obec Trnava, okres Trnava, postavenej na parcele KN „C“ č. 6411 – zastavané plochy a nádvoria o výmere 3.737 m² (ďalej len „administratívna budova“).

2. Predmetom nájmu je nebytový priestor – zasadačka č. 111, nachádzajúci sa na I. poschodí administratívnej budovy špecifikovanej v bode 1. tohto článku tejto zmluvy (ďalej len „predmet nájmu“).

3. Prenajímateľ prenecháva predmet nájmu špecifikovaný v bode 2. tohto článku tejto zmluvy do krátkodobého nájmu nájomcovi za podmienok dohodnutých v tejto zmluve a nájomca sa zaväzuje za predmet nájmu zaplatiť prenajímateľovi dohodnuté nájomné.

4. Predmet nájmu prenajímateľ prenecháva nájomcovi do krátkodobého nájmu na vzdelávací účel.

5. Nájom sa uskutočňuje v súlade s § 13 ods. 6 písm. d) zákona č. 278/1993 Z.z.

6. V súlade s § 13 ods. 4 písm. c) zákona č. 278/1993 Z.z. sa rozhodnutie o dočasnej prebytočnosti nehnuteľného majetku štátu nevydáva.

**Čl. II.**

**Doba trvania nájmu a skončenie nájmu**

1. Zmluva sa uzatvára na dobu určitú, a to na deň:

**08.03.2018 od 08.³º hod. do 13.³º hod.**

**13.03.2018 od 08.³º hod. do 13.³º hod.**

**14.03.2018 od 08.³º hod. do 14,ºº hod.**

**20.03.2018 od 08.³º hod. do 14,ºº hod.**

**22.03.2018 od 08.³º hod. do 14,ºº hod.**

**27.03.2018 od 08.³º hod. do 14,ºº hod.**

1. Zmluvné strany sa dohodli, že zmluva zaniká :
2. uplynutím doby, na ktorú bola dojednaná,
3. písomnou dohodou zmluvných strán.

**Čl. III.**

**Nájomné a prevádzkové náklady**

1. Nájomné za predmet nájmu je stanovené v zmysle platného cenníka prenajímateľa (príloha č. 1) vo výške 3,18 € za 1 hod. nájmu.

2. Zmluvné strany sa dohodli, že v nájomnom nie je zahrnutý  prenájom ozvučenia predmetu nájmu. Cena za prenájom ozvučenia predmetu nájmu je stanovená v zmysle platného cenníka prenajímateľa vo výške 2,00 €/ 1 hod.

3. Zmluvné strany sa dohodli, že nájomca uhradí nájomné a cenu za prenájom ozvučenia predmetu nájmu na bezhotovostne, na základe faktúry vystavenej prenajímateľom, Centrom podpory Trnava, Kollárova 31, Trnava, na účet prenajímateľa vedený v Štátnej pokladnici, č. účtu SK49 8180 0000 0070 0017 9866, v lehote splatnosti uvedenej na faktúre.

4. Zmluvné strany sa dohodli, že v nájomnom nie je zahrnutá cena za služby spojené s nájmom, a to cena za nájomcom spotrebovanú elektrickú energiu a teplo (za skutočný počet hodín doby nájmu), vodné - stočné (za počet zúčastnených osôb) a upratovanie predmetu nájmu (ďalej len „prevádzkové náklady). Prevádzkové náklady za predmet nájmu v zimnom období sú podľa platného cenníka prenajímateľa stanovené nasledovne:

- elektrická energia a teplo 15,66 €/ 1 hod.,

- vodné - stočné 15,39 € / plná kapacita predmetu nájmu , t.j. 0,07 €/ 1 osoba,

- 5,66 € /1x  upratanie zasadačky.

5. Prevádzkové náklady nájomca uhradí bezhotovostne, na základe faktúry vystavenej prenajímateľom, Centrom podpory Trnava, Kollárova 31, Trnava, na účet prenajímateľa vedený v Štátnej pokladnici, č. účtu SK78 8180 0000 0070 0018 0023, v lehote splatnosti uvedenej na faktúre.

6. V prípade omeškania nájomcu s úhradou platieb vyplývajúcich z tejto zmluvy, je prenajímateľ oprávnený požadovať od nájomcu úrok z omeškania v zmysle § 3 Nariadenia vlády Slovenskej republiky č. 87/1995 Z.z., ktorým sa vykonávajú niektoré ustanovenia Občianskeho zákonníka v znení neskorších predpisov.

7. Akákoľvek platba dohodnutá vyplývajúca z tejto zmluvy sa považuje za uhradenú dňom pripísania celej výšky dohodnutej platby na príslušný bankový účet prenajímateľa.

**Čl. IV.**

**Práva a povinnosti zmluvných strán**

1. Prenajímateľ je povinný odovzdať predmet nájmu nájomcovi v stave spôsobilom na dohodnutý účel.

2. Nájomca sa zaväzuje počas celej doby trvania nájmu dodržiavať všeobecne záväzné právne predpisy platné na území SR upravujúce oblasť ochrany života, zdravia, majetku a životného prostredia, protipožiarne a iné bezpečnostné predpisy. Nájomca zodpovedá za škody, ktoré vzniknú porušením týchto predpisov počas doby trvania nájmu.

3. Nájomca je oprávnený predmet zmluvy užívať len v rozsahu a na účel dohodnutý v tejto zmluve.

4. Nájomca nie je oprávnený prenechať predmet nájmu do podnájmu alebo výpožičky inej právnickej alebo fyzickej osobe.

5. Nájomca je povinný príchod do predmetu nájmu (aj odchod po ukončení školenia) oznámiť osobe určenej prenajímateľom, službukonajúcemu informátorovi, tel.č. 033/5564 223.

6. Nájomca sa zaväzuje v predmete nájmu počas doby trvania nájmu udržiavať čistotu a

poriadok.

7. Nájomca je povinný bez zbytočného odkladu telefonicky alebo e-mailom oznámiť

prenajímateľovi všetky skutočnosti, ktoré by mu bránili riadne využívať predmet nájmu v dohodnutej dobe nájmu.

8. Prenajímateľ je povinný bez zbytočného odkladu telefonicky alebo e-mailom oznámiť nájomcovi všetky skutočnosti, ktoré by bránili riadnemu užívaniu predmetu nájmu nájomcom v dohodnutej dobe nájmu.

9. Zmluvné strany sa dohodli, že odovzdanie a prevzatie predmetu nájmu sa uskutoční na základe písomného protokolu podpísaného oboma zmluvnými stranami.

10. Nájomca je povinný bezodkladne oznámiť prenajímateľovi všetky zmeny o údajoch, týkajúcich sa jeho identifikácie, t.j. zmeny sídla, bankového spojenia a pod.

11. V prípade, ak počas doby trvania nájmu dôjde k poruche na ozvučovacím zariadení bez zavinenia nájomcu, prenajímateľ je povinný túto poruchu bez zbytočného odkladu odstrániť na vlastné náklady.

**Čl. V.**

**Záverečné ustanovenia**

1. Táto zmluva sa môže meniť a dopĺňať len formou písomných očíslovaných dodatkov podpísaných oboma zmluvnými stranami, ktoré sa po ich podpise stanú neoddeliteľnou súčasťou tejto zmluvy.

2. Zmluvné strany vyhlasujú, že sa oboznámili s obsahom tejto zmluvy, s jej obsahom súhlasia, zmluvu neuzatvárajú v tiesni, ani za nápadne nevýhodných podmienok, uzatvárajú ju slobodne a vážne a na znak súhlasu s jej obsahom ju vlastnoručne podpisujú.

3. Zmluvné vzťahy touto zmluvou neupravené sa riadia príslušnými ustanoveniami zákona   
č. 278/1993 Z.z., zákona č. 116/1990 Zb. a ostatnými všeobecne záväznými právnymi predpismi platnými na území SR.

4. Zmluva nadobúda platnosť dňom jej podpisu oboma zmluvnými stranami a  účinnosť dňom nasledujúcim po dni jej prvého zverejnenia v zmysle § 47a ods. 1 zákona 40/1964 Zb. Občiansky zákonník v znení neskorších predpisov.

5. Zmluva je vyhotovená v dvoch (2) rovnopisoch s platnosťou originálu, z ktorých jeden (1) rovnopis je určený pre nájomcu a jeden (1) rovnopis pre prenajímateľa.

V Trnave, ...................... V Trnave, ........................

........................................................ .....................................................

za prenajímateľa za nájomcu

**plk. Ing. Ivan Durkot Mgr. Andrea Briestenská**

riaditeľ Centra podpory Trnava vedúca kancelárie

**Ministerstvo vnútra Slovenskej republiky**

**Centrum podpory Trnava**

**Dodatok č. 1 k Pokynu č. CPTT – 148/2013**

k využívaniu zasadačiek

v administratívnej budove Kollárova 8 Trnava

Dátum:

Schválil: plk. Ing. Ivan Durkot

riaditeľ CP Trnava

Platnosť:

Dodatkom č. 1 Pokynu č. CPTT – 148/2013 k využívaniu zasadačiek v administratívnej budove Kollárova 8 Trnava zo dňa 03.06.2013 sa upravuje príloha číslo 1:

- cenník za prenájom zasadačiek a poskytnuté služby

V Trnave,

Príloha č. 1 dodatku č. 1

Pokyn č. CPTT – 148/2013

|  |  |  |  |  |
| --- | --- | --- | --- | --- |
| **Druh služby** | **jednotka** | **Zasadačka**  **č. 111** | **Zasadačka č.118** | **Zasadačka**  **m. č. 318** |
| (236 m2) | (87,80 m2) | 63,10 m2 |
| Nájomné | hodina | 12,73 | 4,74 | 3,40 |
| Nájomné pre organizácie podľa § 13, ods. 6 Zákona č.278/1993 o správe majetku štátu | hodina | 3,18 | 1,18 | 0,85 |
| Poskytnuté energie (teplo, el. energia) v zimnom období (október až apríl) | hodina | 15,66 | 5,82 | 4,19 |
| Poskytnutá el. energia v letnom období (máj až september) | hodina | 5,85 | 2,18 | 1,56 |
| Vodné, stočné na zasadačku | deň | 15,39/ t.j. 0,07 €/os. | 2,09 | 1,67 |
| Upratovanie priestorov | deň | 5,66 | 2,86 | 2,05 |
| Prenájom ozvučenia | hodina | 2,00 | x | x |